kardosdrur/scandi-wiki huggingface dataset:
Theodor Paleologu

Theodor Paleologu (født i Bukarest 15. juli 1973) er professor, diplomat og tidligere Kulturminister (2008-2009) fra Rumænien, han startede sin politiske karriere i Partidul Liberal Demokrat som han var valgt ind i Rumæniens parlament i 2008. I begyndelsen af 2014 meldte han sig ind i Partidul Mișcarea Populară. I perioden 2005-2008 var han desuden Rumæniens ambassadør for Danmark og Island.

Ungdom og akademiske karriere 
Theodor er søn af den rumænske forfatter og kulturpersonlighed Alexandru Paleologu, han har studeret ved École Normale Supérieure i Frankrig og har en grad i filosofi fra Paris 1 Panthéon-Sorbonne, og har taget Ph.D. fra Ludwig Maximilians Universitet i München. Han har undervist som lektor i Boston 1999-2000, i Berlin, og har været "post-doctoral fellow" ved Notre-Dame Universitet, Erasmus instituttet 2001-2002 og ved Harvard 2002-2003, og Deep Springs College.

Politikere fra Rumænien
Hva' gør vi nu, lille du?

"Hva' gør vi nu, lille du?" er en single fra den danske rockgruppe Gasolin, udgivet i 1976 sammen med sangen Keep On Knockin'.

Komposition 
Sangen er komponeret af gruppen selv, mens Mogens Mogensen har skrevet teksten til sangen.

Musikvideo 
I 1991 instruerede Torben Skjødt Jensen en musikvideo til sangen, hvor Allan Olsen medvirker og mimer sangens tekst. Skjødt instruerede også Som et strejf i 1993 om dansk rockhistorie.

Hitlister

Referencer

Eksterne henvisninger 

Gasolin'
Singler fra 1976
Nummer-et hits i Danmark
Stor Ståhaj

Stor Ståhaj er en amerikansk animationsfilm fra 2004 produceret af DreamWorks Animation og distribueret af DreamWorks Pictures. Filmen fortæller historien om en ung fisk ved navn Oscar, som på falske grundlag hævder at have dræbt sønnen til den berygtede haj-boss Don Lino. Oscar udnytter situationen til at stige i graderne og vinde stor popularitet blandt sine medfisk, hvor han bliver anerkendt som den barske lejemorder "hajdræberen". Alting kører glat for Oscar, lige indtil Don Lino får færden af hans anliggender. Filmen er instrueret af Vicky Jenson, Bibo Bergeron samt Rob Letterman og havde premiere i USA den 1. oktober 2004.

Stemmer

I mindre roller
 Annevig Schelde Ebbe
 Birgitte Hall
 Donald Andersen
 Jarl Thiesgaard
 Jens Jacob Tychsen
 Lars Thiesgaard
 Lasse Lunderskov
 Lene Bærkgaard Williams
 Mads Eggert
 Peter Aude
 Puk Scharbau
 Stefan Geweke
 Søren Ulrichs
 Thomas Mørk
 Tillie Bech
 Tine Sehested Høeg
 Torben Sekov
 Vibeke Dueholm

Eksterne henvisninger 
 

Animationsfilm fra USA
Amerikanske film fra 2004
Engelsksprogede film
VB Vágur

Vágs Bóltfelag (forkortes til VB, på andre sprog ofte skrevet som VB Vágur) er en håndboldklub fra Færøerne og forhenværende fodboldklub, som blev etableret den 5. juni 1905 i Vágur. Klubben har et hold i damernes liga, som af sponsorårsager kaldes Hvonndeildin, mens mændene har et hold i Færøernes næstbedste division, 1. deild. Kvinderne har også et hold i 1. deild og så er der flere hold i børne- og ungdomsrækkerne.

Titler, håndbold 
VB's damehold i kvindeligaen har tre gange vundet Færømesterskabet:

 1950 
 2003
 2005

Referencer 

Håndboldklubber i Færøerne
Etableret i 1905
Stinkende storkenæb

Stinkende storkenæb (Geranium robertianum) er en enårig, 15-40 centimeter høj plante i storkenæb-familien. Arten er oprindeligt udbredt i Europa, Nordafrika og Nordasien, men findes desuden indslæbt til Nord- og Sydamerika og New Zealand. Planten er ofte rødligt anløben og har en karakteristisk ubehagelig lugt. Blomsterne er lyst rødlige.

Forekomst i Danmark 

I Danmark er stinkende storkenæb almindelig og vokser dels som skyggeplante i skove på frodig, kvælstofrig muld og dels på stenede strande, hvor bunden gødes af opskyllet tang. Den blomstrer her mellem maj og september.

Kilder og eksterne henvisninger 
 Arne og Anna-Lena Anderberg: Den virtuella floran, Naturhistoriska riksmuseet 
 M. Skytte Christiansen og Henning Anthon: Danmarks Vilde Planter, Branner og Korchs Forlag 1958.

Storkenæb-familien
Georges Wolinski

Georges Wolinski (28. juni 1934 - 7. januar 2015) var en fransk tegneserietegner og tegneserieforfatter. Wolinski blev dræbt i attentatet mod Charlie Hebdo sammen med andet personale.

Liv og karriere 
Wolinski blev født i Tunis, Tunesien. Han var søn af Lola Bembaron og Siegfried Wolinski. Hans far var en polsk jøde og hans mor var en italiensk-tunesisk jøde.

Efter at have afbrudt sit arkitektstudie i Paris begyndte Georges Wolinski at skabe tegneserier i 1960 hvor han bidrog med politiske og erotiske tegneserier samt tegneseriestriber til det satirske månedsblad Hara-Kiri.

Under studenteroprøret i maj 1968 var Wolinski medstifter af det satriske magasin L'Enragé sammen med Siné.

I de tidligere 1970'ere samarbejdede Wolinski med serieskaberen Georges Pichard om at skabe Paulette som blev udgivet i Charlie Mensuel og fremprovokerede reaktioner i Frankrig i den periode den blev udgivet.

Wolinskis arbejde har været udgivet i dagbladet Libération, ugebladene Paris-Match, L'Écho des savanes samt Charlie Hebdo.

Wolinski døde sammen med sine kollegaer Cabu, Charb og Tignous i angrebet på Charlie Hebdos kontorer i Paris i 2015.

Bibliografi 
 Paulette, grafik af Georges Pichard
 Paulette Tome 1, 1971
 Paulette Tome 2, 1972
 Le mariage de Paulette, Le Square, 1974
 Paulette en Amazonie, Le Square, 1975
 Ras-le-bol-ville, Le Square, 1975
 Le cirque des femmes, Le Square, 1977
 Les Pensées, Le Square, 1981
 Paulette, Dargaud, 1984
Danske udgivelser:
 Den politiske Wolinski/Den erotiske Wolinski, Københavns Bogforlag, 1979, 
 Mandekærligheden, Københavns Bogforlag, 1980, 
 Jeg var vild med damer, Københavns Bogforlag, 1981, 
 Og hvad med mig? Københavns Bogforlag, 1982, 
 Junior, Københavns Bogforlag, 1983, 
 Åbent brev til min elskede, Københavns Bogforlag, 1984, 
 Det er så yndigt at følges ad. Københavns Bogforlag, 1984, '
 Av!, Københavns Bogforlag, 1985, 
 Elsker du mig?, Københavns Bogforlag, 1985, 
 Der er ingen rigtige mænd mere!, Københavns Bogforlag, 1988,

Priser 
 2005: Angoulême Festival, Grand Prix de la ville d'Angoulême

Kilder 

 Attentat à Charlie Hebdo : Cabu, Charb, Tignous et Wolinski parmi les victimes
 Georges Wolinski publications in Charlie Mensuel, L'Écho des Savanes and BoDoï BDoubliées 
 Georges Wolinski albums Bedetheque 
 Charlie Hebdo: Gun attack on French magazine kills 12

Referencer

Eksterne henvisninger 

 Georges Wolinski biography on Lambiek Comiclopedia
 Georges Wolinski biography on Evene 
 
 
 

Forfattere fra Tunesien
Tegneserietegnere fra Frankrig
Tegneserieforfattere fra Frankrig
Riddere af Æreslegionen
Grand Prix de la ville d'Angoulême vinder
Blød storkenæb

Blød storkenæb (Geranium molle) er en enårig, 10-30 centimeter høj plante i storkenæb-familien. Arten er oprindeligt udbredt i Europa og det sydvestlige Asien, men findes nu desuden indslæbt i resten af verden som ukrudtsplante. Den er blødt håret af uens lange hår. Blomsterne er rosenrøde og kun lidt længere end bægerbladene.

Forekomst i Danmark 

I Danmark er blød storkenæb almindelig og vokser på tørre enge, vejkanter og kulturjord. Den blomstrer her mellem maj og september.

Kilder og eksterne henvisninger 

 M. Skytte Christiansen og Henning Anthon: Danmarks Vilde Planter, Branner og Korchs Forlag 1958.
 Arne og Anna-Lena Anderberg: Den virtuella floran, Naturhistoriska riksmuseet 

Storkenæb-familien
Deinstedt

Deinstedt er en kommune med knap 650 indbyggere (2013) i Samtgemeinde Selsingen i den nordøstlige del af Landkreis Rotenburg (Wümme), i den nordlige del af den tyske delstat Niedersachsen.

Geografi 
Ud over hovedbyen Deinstedt ligger også den ind til 1974 selvstændige kommune Malstedt og bebyggelserne Stüh, Rohr, Löh, Hastenbeck og Visoh i kommunen. I den nordlige del af kommunen løber floden Bever.

Historie 
Deinstedt nævnes første gang i 1148 og Malstedt allerede i 1132 i et skrift fra Ærkebispedømmet Bremen.

Eksterne kilder/henvisninger 

 Kommunens side  på samtgemeindens websted
 Befolkning 31. december 2013 (Tabel K1020014)  Landesbetrieb für Statistik und Kommunikationstechnologie Niedersachsen, 102 Bevölkerung - Basis Zensus 2011. Tysk hjælpeside til statistikken

Kommuner i Niedersachsen
Maaemo

Maaemo er en norsk tre-stjernet michelinrestaurant i Oslo i Dronning Eufemias gate 23 i Bjørvika i Oslo.

I 2012 blev Maaemo som den første restaurant i Norden tildelt to stjerner ved det første besøg fra madanmeldere fra Michelinguiden. Det skete allerede 14 måneder efter restauranten åbnede. Køkkenchefen er den danske kok Esben Holmboe Bang. Maaemo bruger kun 100 % økologiske ingredienser og lokale råvarer og retterne sammensættes efter sæsonen.

I april 2014 blev Maaemo valgt som den 79. bedste restaurant i verden ved The World's 50 Best Restaurants awards.

Da Michelinguiden i 2016 uddelte stjerner, blev Maaemo sammen med danske Geranium de første tre-stjernede restauranter i Norden. Stjernerne blev fornyet i 2017.

Referencer 

Norske restauranter med Michelin-stjerne
Bygninger, konstruktioner og anlæg i Oslo
Etableret i 2010
Kultur i Oslo
Liden storkenæb

Liden storkenæb (Geranium pusillum) er en enårig, 10-30 centimeter høj plante i storkenæb-familien. Den er tæt fløjlshåret af ens lange hår. I Danmark er arten almindelig på tør kulturjord.

Kilder og eksterne henvisninger 

 Signe Frederiksen et al., Dansk flora, 2. udgave, Gyldendal 2012. .
 Arne og Anna-Lena Anderberg: Den virtuella floran, Naturhistoriska riksmuseet 

Storkenæb-familien
Kløftet storkenæb

Kløftet storkenæb (Geranium dissectum) er en enårig, 15-40 centimeter høj plante i storkenæb-familien. I Danmark er arten temmelig almindelig på marker og kulturjord.

Kilder og eksterne henvisninger 

 Signe Frederiksen et al., Dansk flora, 2. udgave, Gyldendal 2012. .
 Arne og Anna-Lena Anderberg: Den virtuella floran, Naturhistoriska riksmuseet 

Storkenæb-familien
Menneskehed

Menneskehed (jævnfør tysk menschheit samt latin humanitas) om menneskene betragtet som en helhed (på tværs af alle tænkelige skel). Begrebet anvendes oftest i bestemt form, menneskeheden, om menneskene eller det menneskelige samfund.

Eksterne henvisninger 

 Ordbog over Det danske Sprog (ODS), opslag: menneskehed

Ord og vendinger
Shamkir vandkraftværk

Shamkir vandkraftværk er en dæmning med vandkraftværk på floden Kura i det nordvestlige Aserbajdsjan. Anlægget er placeret over Mingetsjevir-dæmning og dens store reservoir.

Vandkraftværket har en istalleret produktionskapacitet på 380 MW.

Se også  
 Vandkraftværk
 Dæmning

Eksterne henvisninger 
Shamkir Hydro Power Plant - EBRD.

Dæmninger i Aserbajdsjan
Vandkraftværker i Aserbajdsjan
Svend Bjerg

Svend Bjerg (født 25. april 1942, død 30. december 2020) var en dansk teolog og lektor i systematisk teologi ved Københavns Universitet. Han blev dr.theol. i 1981 på disputatsen "Den kristne grundfortælling" om narrativ teologi.

Bjerg døde 30. december 2020 af lungebetændelse og svækkelse efter Parkinsons sygdom.

Forfatterskab 

 Bjerg, Svend (1984, 1981). Den kristne grundfortælling: studier over fortælling og teologi. Forlag: Aros. .
 Profane prædikener. Forlaget Anis; 
 Gud først og sidst - Grundtvigs teologi - en læsning af Den Christelige Børnelærdom. Forlaget Anis; 
 Den gyldne harpe - poetisk teologi i Davids og Grundtvigs salmer. Forlagat Alfa; 
 Tro og erfaring. Forlaget Anis; 
 Karen Blixens teologi; 
 Fortælling og etik. Gyldendal 1986
 Politiske prædikener – der kunne være holdt og burde holdes. Forlaget Anis;

På internettet 

 Svend Bjerg: "Fra narrativ teologi til erfaringsteologi" (Kritisk Forum nr. 112: Narrativ Teologi; 2008; s. 1-17)

Referencer

Eksterne henvisninger 

 "Svend Bjerg checker ud" (TEOL-information 2011 nr. 44) 

Teologer fra Danmark
Ansatte ved Københavns Universitet
Fauna (restaurant)

Fauna var en norsk gourmetrestaurant i Oslo. Den blev åbnet i 2013 og blev drevet af Bjørn Svensson, Anne Heggberget og Jo Bøe Klakegg. I 2014 blev restauranten tildelt en stjerne i Michelinguiden, hvilket var mindre end et år efter den åbnede. Den lukkede den 9. juli 2016 af økonomiske årsager.

Referencer 

Norske restauranter med Michelin-stjerne
Bygninger, konstruktioner og anlæg i Oslo
Etableret i 2013
Kultur i Oslo
Ylajali (restaurant)

Ylajali var en norsk gourmetrestaurant på St. Olavs plass i Oslo. Den blev etableret i 2002 og blev drevet af køkkenchef Even Ramsvik. I 2015 valgte Ramsvik at lukke stedet.

Restaurantens navn kom fra Knut Hamsuns karakter Ylajali, der i romanen Sult bor i bygningen i lejligheden oven på. Menuen blev baseret på årstidens råvarer, og i 2014 blev restauranten tildelt en stjerne af Michelinguiden.

Referencer 

Norske restauranter med Michelin-stjerne
Etableret i 2002
Ophørt i 2015
Kultur i Oslo
Øvre Peru

Øvre Peru () var en region i Vicekongedømmet Peru og fra 1776 i Vicekongedømmet Río de la Plata, som bestod af guvernørskaberne Potosí, La Paz, Cochabamba, Chiquitos, Moxos og Charcas (senere omdøbt til Sucre). Regionen blev i begyndelsen styret af Audienciaen i Charcas, der blev dannet i 1561, og som havde en udtalt autonomi, men som var underlagt Vicekongedømmets jurisdiktion. Portugisernes fremstød i Sydamerika betød dog, at Spanien dannede vicekongedømmet Río de la Plata, hvortil Audiensia de Charcas blev overført af økonomiske årsager.

Forbindelserne mellem Peru og Øvre Peru blev dog bibeholdt socialt og økonomisk.

I 1809 blev selvstændighedsprocessen påbegyndt. Kontrollen med Alto Peru blev på daværende tidspunkt overtaget af vicekongen Abascal, hvilket blev godkendt af den spanske regering. Efter Den bolivianske frihedskrig blev området i 1825 en selvstændig stat, der tog navnet Bolivia efter Simón Bolívar.

Noter

Litteratur 
  
 

Bolivias historie
Sydamerikas historie
Egon (restaurantkæde)

Egon restaurant er en norsk restaurantkæde, hvis første restaurant blev åbnet i Oslo i 1984. Egon er et registreret varemærke som ejes av Norrein AS i Trondheim.

Kæde er opkaldt efter Egon Olsen fra den danske filmserie Olsen-banden og Olsens bowlerhat indgår i logoet. Egons koncept er at gæsterne bestiller og betaler alt ved baren, og derefter år maden serveret. Menuen indeholder 13 frokostretter, 18 hovedretter, 14 pizzavarianter, småretter, salater, sandwicher og hamburgere samt 10 desserter. Alle restauranterne er indrettet med en råt interiør bestående af mursten og planker.

Arve Opsahl, som havde rollen som Egon Olsen i den norske udgave af Olsenbanden var blandt restaurantens gæster i Nordstrand. I 2012 havde kæde restauranter i Norge, hvoraf 12 var i Oslo og Akershus, fem i Trondheim, tre i Hordaland, tre i Oppland, to i Troms, Møre og Romsdal, Rogaland og Vest-Agder, samt en i henholdsvis Nordland, Nord-Trøndelag og Aust-Agder.

I Trondheim har Egon en roterende restaurant i toppen af Tyholttårnet, som roterer 360° i løbet af en time.

Referencer

Eksterne henvisninger 
 Besøksrapport (Bergen) 
 «Kantine» Egon Paleet (Oslo)
 Egon - Byporten, 15. november 2012 

Restauranter i Norge
Restaurantkæder
Varemærker
Etableret i 1984
Farven

Farven er en kommune med knap 650 indbyggere (2013) i Samtgemeinde Selsingen i den nordøstlige del af Landkreis Rotenburg (Wümme), i den nordlige del af den tyske delstat Niedersachsen.

Geografi 
Farven ligger 14 km sydøst for Bremervörde. I kommunen ligger ud over hovedbyen Farven også landsbyen Byhusen. Gennem kommunen løber floden Bever der er en biflod til Oste.

Eksterne kilder/henvisninger 

 Om kommunen  på Samtgemeindens websted
 Befolkning 31. december 2013 (Tabel K1020014)  Landesbetrieb für Statistik und Kommunikationstechnologie Niedersachsen, 102 Bevölkerung - Basis Zensus 2011. Tysk hjælpeside til statistikken

Kommuner i Niedersachsen
Jason White

Jason White kan henvise til flere personer:

 Jason White (singer-songwriter) (født 1967), amerikansk singer-songwriter og multi-instrumentalist
 Jason White (amerikansk fodboldspiller) (født 1980), tidligere quarterback for University of Oklahomas fodboldhold
 Jason White (musiker) (født 1973), guitarist for Green Day and Pinhead Gunpowder
 Jason White (racerkører) (født 1979), amerikansk racerkører
 Jason White (rugby union) (født 1978), skotsk rugby union-spiller
 Jason White (fodboldspiller, født 1971), engelsk fodboldspiller
 Jason White (fodboldspiller, født 1984), engelsk fodboldmålmand
 Jason Christophe White, amerikansk dramatiker
 Jason White, a fiktiv figur fra 2006-filmen Superman Returns
Mingechevir vandkraftværk

Mingechevir vandkraftværk er en dæmning med vandkraftværk på floden Kura i det nordvestlige Aserbajdsjan. Anlægget er placeret ved byen Mingechevir (100 000 indbyggere), og søen Mingetsjevir reservoiret, der er på 605 km².

Vandkraftværket har en istalleret produktionskapacitet på 402 MW, og en årlig produktion på 1,4 TWh. Den første fase af dæmningen og kraftværk blev afsluttet i 1953, og seneste fase blev afsluttet i 2000.

Reservoiret er 70 km langt og 3-18 km bredt og har et volumen på 15,6 km³. Vandet anvendes til kunstvanding af 10.000 km².

Se også  
 Vandkraftværk
 Dæmning

Eksterne henvisninger 
Mengetchevir Hydro Power Plant - EBRD.

Dæmninger i Aserbajdsjan
Vandkraftværker i Aserbajdsjan
Hejrenæb

Hejrenæb (Erodium cicutarium), eller Almindelig Hejrenæb, er en en- eller toårig, 10-30 centimeter høj, stivhåret plante i storkenæb-familien. Arten er formentlig oprindeligt udbredt i middelhavsområdet, men findes nu som ukrudtsplante i det meste af verden. Bladene er dobbelt fjersnitdelte og de rødlige blomster er samlet i en skærmlignende blomsterstand.

Forekomst i Danmark 

I Danmark er Hejrenæb almindelig og vokser på tør, sandet jord, marker og strandvolde. Den blomstrer her mellem april og september.

Kilder og eksterne henvisninger 

 M. Skytte Christiansen og Henning Anthon: Danmarks Vilde Planter, Branner og Korchs Forlag 1958.
 Arne og Anna-Lena Anderberg: Den virtuella floran, Naturhistoriska riksmuseet 

Storkenæb-familien
Sofie Blichert-Toft

Sofie Blichert-Toft (født 31. marts 1994 i Skive) er en dansk håndboldspiller, der spiller for Skanderborg Håndbold. Hun kom til klubben i 2018 efter tidligere at have spillet i Team Esbjerg, Ringkøbing Håndbold og Team Tvis Holstebro.

Hun studerer jura på Aarhus Universitet.

Eksterne henvisninger 
 Spillerprofil - Ringkøbing Håndbold

Noter 

Personer fra Skive
Håndboldspillere fra Danmark
Håndboldspillere fra Ringkøbing Håndbold
Håndboldspillere fra Team Esbjerg
Aras-dæmningen

Aras-dæmningen er en dæmning med vandkraftværk placeret på floden Araks (også kaldet Aras) ved Nakhitjevan i den sydvestlige del af Aserbajdsjan, på grænsen til Iran. Konstruktionen af dæmningen indledtes i 1964 og afsluttedes i 1971.

Vandkraftværket har en installeret produktionskapacitet på 44 MW, opdelt på 4 lige store turbiner, der både er placeret i Aserbajdsjan og Iran. Der er således et kraftværk på hver side af grænsen.

Opdæmning skaber Aras-reservoiret, der har et areal på 145 km². Dæmningen er 40 meter høj og 1.026 meter lang.

Se også  
 Vandkraftværk
 Dæmning

Eksterne henvisninger 
Aftale mellem USSR og Iran  - 1957.

Dæmninger i Aserbajdsjan
Vandkraftværker i Aserbajdsjan
Hejrenæb-slægten

Hejrenæb-slægten (Erodium) er en slægt af planter, der består af omkring 60 arter, hvoraf 1 art findes vildtvoksende i Danmark, Hejrenæb (Erodium cicutarium). Slægten kaldes også tranehals.

Det danske navn hentyder til de langnæbbede frugter.

Kilder og eksterne henvisninger 

 Arne og Anna-Lena Anderberg: Den virtuella floran, Naturhistoriska riksmuseet 

Planteslægter
Storkenæb-familien
Julie Kjær Larsen

Julie Kjær Larsen (født 17. april 1994 i Holstebro) er en dansk håndboldspiller, der tidligere har spillet for Ringkøbing Håndbold. Hun kom til klubben på en lejekontrakt fra starten af 2014 i anden halvdel af sæsonen 13/14. Hun har tidligere optrådt for Team Tvis Holstebro. I sæsonen 2015/2016 holder hun pause fra håndbolden.

Hun fik debut på det danske A-landshold d. 11. oktober 2014 til Golden League stævnet i Danmark i en kamp mod Brasilien. Hun har også flere U-landskampe på CV'et.

Karriere 
Hun startede som 6-årig.

Eksterne henvisninger 
 Spillerprofil - Ringkøbing Håndbold

Personer fra Holstebro
Håndboldspillere fra Danmark
Håndboldspillere fra Ringkøbing Håndbold
Mille Hundahl

Mille Heick Hundahl (født 21. september 1990 i Thisted) er en dansk håndboldspiller, der spiller for SG BBM Bietigheim i Tyskland. Hun kom til klubben i 2015. Hun har tidligere optrådt for Team Tvis Holstebro, Skive fH og Ringkøbing Håndbold.

Kilder 
 [ Spillerprofil - Ringkøbing Håndbold]
 [ Hbold - Mille Hundahl]
 Handball - Mille Hundahl 

Personer fra Thisted
Håndboldspillere fra Danmark
Håndboldspillere fra Ringkøbing Håndbold
Håndboldspillere fra Team Tvis Holstebro
Håndboldspillere fra Skive fH
Anne Cecilie la Cour

Anne Cecilie Dornonville De La Cour (født 8. december 1993 i Århus) er en tidligere dansk håndboldspiller. Hun spillede senest for Odense Håndbold frem til 2021, hvorefter hun stoppede hendes håndboldkarriere. Hun har tidligere spillet for København Håndbold, Viborg HK og Silkeborg-Voel KFUM.

Hun fik debut på det danske A-landshold d. 11. oktober 2014 til Golden League-stævnet i Danmark i en kamp mod . Hun har også flere U-landskampe på CV'et.

Hun fik hendes første slutrundedebut ved EM 2016 i Sverige og hun deltog også to år efter ved EM 2018 i Frankrig.

Hun var med til at vinde den danske liga, Damehåndboldligaen, i 2021 med Odense Håndbold.

Privat 
Privat danner hun par med FIF-spiller og Danmarksmester i Serie-håndbold, Mads Knutzon.
I marts 2023 blev parret forældre til tvillinger.

Noter

Eksterne henvisninger 

 

Personer fra Aarhus
Håndboldspillere fra Danmark
Håndboldspillere fra Silkeborg-Voel KFUM
Håndboldspillere fra Viborg HK
Håndboldspillere fra Odense Håndbold
Håndboldspillere fra København Håndbold
Pyruvatdehydrogenase

Pyruvatdehydrogenase (PDH) er fællesbetegnelsen for et enzymkompleks lokaliseret i mitokondriet bestående af tre enzymer, hvis formål er at omdanne mitokondriel pyruvat til acetyl-CoA i metabolismen. Reaktionen er et committed step, betydende, at hvis pyruvat først er omdannet til acetyl-CoA i mitokondriet, vil dette indgå i citronsyrecyklus og dermed give ophav til dannelsen af ATP.

Enzymkomplekst består af de tre følgende enzymer:

Omdannelsen af pyruvat til acetyl-CoA består af en række reaktioner, men herunder findes en opsummeret version:

Pyruvat + CoA-SH + NAD+ = Acetyl-CoA + Co2 + NADH + H+

Regulering 

PDH er reguleret både allosterisk og ved kovalent modifikation. 
PDH hæmmes allosterisk af ATP, NADH og acetyl-CoA. 
PDH stimuleres allosterisk af ADP og pyruvat.

Kovalent modfikation 

PDH er aktiv, når enzymet er ufosforyleret og inaktiv når det er fosforyleret. 
PDH inaktiveres derfor af kinasen PDH-kinase og aktiveres af fosfatasen PDH-fosfatase. 

PDH-kinasen stimuleres af ATP, NADH og acetyl-CoA, som derfor indirekte hæmmer PDH. 
PDH-fosfatasen stimuleres af insulin og Ca2+, som derfor indirekte aktiverer PDH.

Enzymer